Håndboldspilleren Joachim Boldsen røg ud med en fibersprængning i maven, men i aften er han tilbage på banen hos AaB. Det oplyser nordjyske medier. AaB-stjernen har siddet ude i en måned, og selvom han er glad for at være tilbage, erkender han at det ikke sker for fuld kraft. - Jeg har siddet udenfor i en hel måned hvor jeg ikke har kunnet gøre andet end at løbe, så håndboldformen er desværre ikke på 100 procent endnu, men indstillingen kan gøre meget, siger Joachim Boldsen til nordjyske medier.

Opsummering:
Joachim Boldsen er tilbage på banen mod Skjern mandag aften efter en måneds skadespause.